CELEX: 62007CA0566
Language: et
Date: 2009-06-18 00:00:00
Title: Kohtuasi C-566/07: Euroopa Kohtu (kolmas koda) 18. juuni 2009 . aasta otsus (Hoge Raad der Nederlanden Den Haag’i (Madalamaad) eelotsusetaotlus) — Staatssecretaris van Financiën versus Stadeco BV (Kuues käibemaksudirektiiv — Artikli 21 lõike 1 punkt c — Maks, mis kuulub tasumisele üksnes põhjusel, et see on arvele märgitud — Arvele alusetult märgitud maksu korrigeerimine — Alusetu rikastumine)

1.8.2009   
            
            
               ET
            
            
               Euroopa Liidu Teataja
            
            
               C 180/11
            
         Euroopa Kohtu (kolmas koda) 18. juuni 2009. aasta otsus (Hoge Raad der Nederlanden Den Haag’i (Madalamaad) eelotsusetaotlus) — Staatssecretaris van Financiën versus Stadeco BV
   (Kohtuasi C-566/07) (1)
   
   (Kuues käibemaksudirektiiv - Artikli 21 lõike 1 punkt c - Maks, mis kuulub tasumisele üksnes põhjusel, et see on arvele märgitud - Arvele alusetult märgitud maksu korrigeerimine - Alusetu rikastumine)
   2009/C 180/17
   Kohtumenetluse keel: hollandi
   
      Eelotsusetaotluse esitanud kohus
   
   Hoge Raad der Nederlanden Den Haag
   
      Põhikohtuasja pooled
   
   
      Hageja: Staatssecretaris van Financiën
   
      Kostja: Stadeco BV
   
      Kohtuasja ese
   
   Eelotsusetaotlus — Hoge Raad der Nederlanden Den Haag — nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 21 lõike 1 punkti c tõlgendamine — Maks, mis ei kuulu tasumisele arve väljastaja liikmesriigis, teenuse eest, mis osutatakse teises liikmesriigis või kolmandas riigis — Arvele alusetult märgitud maksu korrigeerimine
   
      Resolutsioon
   
   
               1.
            
            
               Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas, mida on muudetud nõukogu 16. detsembri 1991. aasta direktiiviga 91/680/EMÜ, artikli 21 lõike 1 punkti c tuleb tõlgendada selliselt, et käibemaks tuleb selle sätte kohaselt tasuda liikmesriigis, mille käibemaks on märgitud arvele või seda asendavale dokumendile, isegi kui asjaomane tegevus ei ole selles liikmesriigis maksustatav. Arvestades asjaomaseid asjaolusid kogumis, on eelotsusetaotluse esitanud kohtu ülesanne tuvastada, millise liikmesriigi käibemaksule vastab kõnealusele arvele märgitud käibemaks. Selles suhtes võib olla määrav arvele märgitud maksumäär, summa vääring, arve koostamise keel, asjaomase arve sisu ja kontekst, arve väljastaja ja teenuse saaja asukohad, samuti viimaste käitumine.
            
         
               2.
            
            
               Neutraalse maksustamise põhimõttega ei ole vastuolus põhimõtteliselt see, kui liikmesriik seab — juhul kui maksukohustuslane ei ole aegsasti täielikult ära hoidnud maksutulude saamata jäämise ohtu — ekslikult arvele märgitud ja üksnes seetõttu selles liikmesriigis tasumisele kuuluva käibemaksu korrigeerimise sõltuvusse tingimusest, et maksukohustuslane väljastab teenuse saajale parandatud arve, millele ei ole märgitud nimetatud maksu.
            
         
      (1)  ELT C 64, 8.3.2008.